Nils Peter Bernhard Hjelmberg

Nils Peter Bernhard Hjelmberg (født 3. januar 1923 i København, henrettet 8. august 1946 i Bergen) var en dansk statsborger tilknyttet Gestapo som var stasjonert i Norge fra 1942 til 1945. 

Danske Hjelmberg kom til Norge i oktober 1942 og begynte i kontorstilling hos det tyske sikkerhetspolitiet i Bergen. I januar 1944 ble han overført til Gestapo, avdeling IV E som tolk og hjelpepolitimann, og han stod i stillingen til kapitulasjonen. Under forhør deltok han gjentatte ganger i tortur, minst to ganger med den følge at offeret senere døde av skadene.

Han ble dømt til livsvarig fengsel for krigsforbrytelser i Gulating lagmannsrett 18. mars 1946. Høyesterett skjerpet straffen til dødsdom, og han ble henrettet på Sverresborg i Bergen den 8. august 1946.

 Eksterne lenker 
 Statsarkivet i Bergen: To dødsdommer i rettsoppgjøret etter andre verdenskrig: Dom i saken mot Willie August Kesting og Nils Peter Bernhard Hjelmberg

Kategori:Personer fra København
Kategori:Gestapo-personell
Kategori:Kollaboratører med Nazi-Tyskland
Kategori:Dansker fra andre verdenskrig
Kategori:Personer tilknyttet det tredje rike
Kategori:Norge under andre verdenskrig
Kategori:Personer dømt for forbrytelser begått under andre verdenskrig
Kategori:Dansker dømt for forbrytelser
Kategori:Personer dømt for krigsforbrytelser
Kategori:Henrettede personer
Kategori:Personer henrettet ved skyting